Document ID: 31986R3574

*****
ΚΑΝΟΝΙΣΜΟΣ (ΕΟΚ) αριθ. 3574/86 ΤΗΣ ΕΠΙΤΡΟΠΗΣ
της 24ης Νοεμβρίου 1986
για την τροποποίηση του κανονισμού (ΕΟΚ) αριθ. 2806/79 περί ορισμένων αμοιβαίων ανακοινώσεων των κρατών μελών και της Επιτροπής στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 22,
Εκτιμώντας:
ότι οι τιμές του σφαγμένου χοίρου καθορίζονται στην Κοινότητα από την 1η Αυγούστου 1986 σύμφωνα με την κοινοτική κλίμακα κατατάξεως σφαγίων χοίρου που προσδιορίζεται στον κανονισμό (ΕΟΚ) αριθ. 3220/84 του Συμβουλίου (3)· ότι, ωστόσο, τα κράτη μέλη μπορούν να συνεχίσουν να εφαρμόζουν αντί για την προαναφερόμενη κλίμακα εκείνη που καθορίστηκε από τον κανονισμό (ΕΟΚ) αριθ. 2760/75 του Συμβουλίου (4), μέχρι τις 31 Δεκεμβρίου 1988·
ότι ο κανονισμός (ΕΟΚ) αριθ. 2806/79 της Επιτροπής (5), προβλέπει την ανταλλαγή ορισμένων πληροφοριών μεταξύ των κρατών μελών και της Επιτροπής σχετικά με τις τιμές στον τομέα του χοιρείου κρέατος· ότι θα πρέπει να τροποποιηθεί ο εν λόγω κανονισμός υπό το φως του κανονισμού (ΕΟΚ) αριθ. 2342/86 της Επιτροπής της 25ης Ιουλίου 1986 σχετικά με το στάδιο εμπορίας στο οποίο αναφέρεται ο μέσος όρος των τιμών του σφαγμένου χοίρου και για μεταβατικούς κανόνες εφαρμογής του κανονισμού (ΕΟΚ) αριθ. 3220/84 (6), ό οποίος προσδιορίζει τη βάση για τον καθορισμό της μέσης τιμής της αγοράς για το σφαγμένο χοίρο·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2806/79 τροποποιείται ως εξής:
1. Το άρθρο 1 παράγραφος 1 στοιχείο α) αντικαθίσταταιι από το ακόλουθο κείμενο:
«α) τις διαμορφωμένες τιμές όπως καθορίζονται σύμφωνα με τον κανονισμό (ΕΟΚ) αριθ. 2342/86 (1)·
(1) ΕΕ αριθ. L 203 της 26. 7. 1986, σ. 18.»
2. Το άρθρο 2 αντικαθίσταται από το ακόλουθο κείμενο:
«Άρθρο 2
Τα κράτη μέλη ανακοινώνουν στην Επιτροπή μία φορά τον μήνα για τον προηγούμενο μήνα:
- σε περίπτωση εφαρμογής του κανονισμού (ΕΟΚ) αριθ. 3220/84 της Επιτροπής (1), τις μέσες τιμές σφαγμενου χοίρου για τις εμπορικές κατηγορίες Ε μέχρι Ρ όπως καθορίζονται στο άρθρο 3 παράγραφος 2 του εν λόγω κανονισμού,
- σε περίπτωση εφαρμογής του κανονισμού (ΕΟΚ) αριθ. 2760/75 του Συμβουλίου, τις μέσες τιμές σφαγμένου χοίρου για τις εμπορικές κατηγορίες Ε μέχρι IV όπως καθορίζονται στο παράρτημα Ι του εν λόγω κανονισμού.
(1) ΕΕ αριθ. L 301 της 20. 11. 1984, σ. 1.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Νοεμβρίου 1986.

Labels: 12
17
6